Püha Tõnu kiusamine

**"Püha Tõnu kiusamine"** on 2009. aasta Eesti draamafilm. Filmi on lavastanud Veiko Õunpuu.

Filmi võtted toimusid 1. oktoobrist 30. novembrini 2008 peamiselt Tallinnas, Saaremaal ja Ida-Virumaal.

2009. aasta jooksul käis filmi Eesti kinodes vaatamas 6282 inimest.

## Süžee
Filmi tegevustik keerleb ümber keskikka jõudnud keskastme juhi Tõnu, keda mängib Taavi Eelmaa.

## Festivalid ja auhinnad
Filmiprojekt võitis 2008. aasta Cannes'i filmifestivalil Euroopa talendi auhinna.

2009. aasta lõpus valiti film Ameerika Sundance'i filmifestivali põhivõistlusprogrammi. 28. detsembril valis Eesti Filmiajakirjanike Ühing filmi aasta filmiks 2009.

2010. aasta alguses valiti film Rotterdami rahvusvahelisele filmifestivalile VPRO Tiigri auhinna võistlusprogrammi. Veebruaris näidati filmi Göteborgi filmifestivalil lõpufilmina ja veebruari keskel osales film Berliini filmifestivali Berlinale filmiturul. Märtsis-aprillis linastus film Hongkongi rahvusvahelisel filmifestivalil. Septembris valiti film 46 filmi hulka, mille seast valitakse välja Euroopa filmiauhindade pretendendid. Novembris valiti film parima kunstnikutöö auhinnale kandideerijate hulka. Novembris tunnistati Taavi Eelmaa Saksamaal Cottbusis toimunud rahvusvahelisel filmifestivalil parimaks meesnäitlejaks, film ise osales mängufilmide kategoorias. Novembris pälvis film Šveitsis Genfis toimunud filmifestivalil Cinéma Tous Ecrans FIPRESCI auhinna. Novembris valiti film 2010. aasta Pimedate Ööde filmifestivali võistlusprogrammi EurAsia ja Balti täispikkade filmide võistlusprogrammi.

2011. aasta aprillis võitis film Brüsseli rahvusvahelisel ulme- ja õudusfilmide festivalil Euroopa täispikkade mängufilmide kategoorias (7. Orbit) peaauhinna.

## Popkultuuris
2009. aastal pilas Märt Avandi ja Ott Sepa huumorisaade "Tujurikkuja" sketšiga filmi "Püha Märdi kiusamine".

## Viited

## Välislingid
* Kristiina Davidjants "Õunpuu saab Euroopa Talendi auhinna". Eesti Päevaleht, 13. mai 2008
* "Õunpuu film sai euroraha". Postimees.ee, 3. juuli 2008
* Teet Korsten  ""Sügisballi" režissöör otsib Ida-Virust oma uue filmi osatäitjaid". Põhjarannik, 1. oktoober 2008
* Mari-Leen Albers "Veiko Õunpuu teeb uut filmi". Õhtuleht, 27. oktoober 2008
* Teet Korsten "Kohtla-Järvel kiusati Püha Antoniust". Põhjarannik, 1. november 2008
* Teet Korsten "Ravšana Kurkova: Näitleja elukutse aitab ennastki mõista". Põhjarannik, 15. november 2008
* Sergei Klaasen "Lõppev aasta tõi filmimehed Virusse" – 24tundi, 30. detsember 2008
* Jaak Lõhmus "Veiko Õunpuu uus film linastus kinnisel seansil" – Elu24, 16. mai 2009
* Tarmo Teder "Laupäeval hakkab "Püha Tõnu kiusamine". Intervjuu režissöör Veiko Õunpuuga". Sirp, 9. oktoober 2009
* Valle-Sten Maiste "Püha Tõnu ja vaimutu aja tondid". Postimees, 11. oktoober 2009
* Jaanus Kulli "Kaks tundi Tõnu kiusamist". Õhtuleht, 12. oktoober 2009
* Jaanus Kulli "Taavi Eelmaa: "Võtete vahe kulus teadvuse taastumisele ja külmumistraumade esmaabile."". Õhtuleht, 12. oktoober 2009
* Lauri Kärk "Püha Tõnu kiusamine" – siin- ja teispoolsuse lõksus". Postimees, 12. oktoober 2009
* Donald Tomberg "Mu silm ja süda – need on sõjajalal ... *". Sirp, 15. oktoober 2009
* "Interview: Veiko Öunpuu – The Temptation of Saint Tony" – filmfestivalrotterdam.com (inglise keeles)
* Geoffrey Macnab "Die young, stay pretty" – filmfestivalrotterdam.com (inglise keeles)
* Howard Feinstein "The Temptation of St. Tony (Puha Tonu Kiusamine)". Screen Daily, 4. veebruar 2010 (inglise keeles)
* ""Püha Tõnu kiusamine" sai rahvusvahelises meedias kiitva arvustuse" – publik.ee, 8. veebruar 2010